
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

ΑΠΑΛΛΟΤΡΙΩΣΕΙΣ 

Κήρυξη αναδασωτέας έκατασης 291 τ.μ. στη θέση «Βίγλα», περιφέ¬ 
ρειας κοινότητας Δυο Βουνών Ν. Φθιώτιδος.ι. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομιχής μελέτης του οικισμού Μουζακίου του Δήμου 

ο * /«τ ιε \ η 


Μουζακίου (Ν. Καρδίτσας). ..... 2 

ΑΠΟΦΑΣΕΙΣ 

Έγκριση γενικού πολεοδομιχού σχεδίου του Οικισμού Ν. Βύσσας 
Κοινότητας Ν. Βύσσας (Ν. Έβρου). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

ΑΠΑΛΛΟΤΡΙΩΣΕΙΣ 

Αριθ. 1717 (1) 

Κήρυξη αναδασωτέας έχατασης 291 τ.μ. στη θέση «Βίγλα», περιφέ¬ 
ρειας κοινότητας Δυο Βουνών Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκε και συμπληρώθηκε μεταγενέστερα με το 

Ν.Δ. 532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 3410/14.6.90 πρόταση του δασαρχείου Λαμίας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας.. 

6. Την 22961/85 απόφαση του Νομάρχη Φθ/δος «περί παραχωρή- 
σεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 
επιτευχθεί με φυσική αναγέννηση και τη διατήρηση του χαρακτήρα της 
δασικής έκτασης, ώστε να αποκλεισθεί η διάθεση αυτής για άλλο σκοπό 
τη δημόσια δασική έκταση εμβαδού διακόσια» ενενήντα ένα τετρ. μέ¬ 
τρων (291 τ.μ.) που βρίσκεται στη θέση «Βίγλα» περιφέρειας κοινότη¬ 
τας Δυο Βουνών και προσδιορίζεται από τα στοιχεία Α. Η. Α. Μ. Α. και 
έχει όρια: 

Ανατολικά: Με δημόσια δασική έκταση που εκχερσώθηκε παράνομα 
από το Συμεών Κόλα μάνα. 

Δυτικά: Με δημόσιο δάσος. 

Βόρεια: Με δημόσια δάσος. 

Νότια: Με ιδιοκτησία Κων/νου Αλεξ. Πανάγου 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Ιουνίου 1990 

Με εντολή Νομάρχη 
Ο Δ/ντής Δασών 
ΓΕΡ. ΖΑΜΑΝΗΣ 


























































































ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Α Ρ ί6. Γ, 31952 (2) 

Έγκριση πολεοδομικής μελέτης του οικισμού Μουζακίου του Δήμου Μουζακίου 
(Ν. Καρδίτσας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 και 4) 
του Ν. 1337/1983 «Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (Α’ 33), όπως το άρθρο 6 τροποποιήθηκε με την 
παράγρ. 2 του άρθρου 8 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων του Ταμείου 
Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «περί σχεδίων 
πόλεων κλπ.» (Α' 228) όπως το άρθρο 3 μεταγενέστερα τροποποιήθηκε και συ¬ 
μπληρώθηκε. 

3. Τις διατάξεις των άρθρων 6 (παρ. 1), 7,8,9 του Ν. 1577/1985 «Γενικός 
Οικοδομικός Κανονισμός» (Α' 210) όπως τροποποιήθηκαν με το άρθρο 13 
(παρ. 1, 2 και 3) του Ν. 1647/1986 «Οργανισμός Κτηματολογίου και Χαρτο- 
γραφήσεων Ελλάδος (ΟΚΧΕ) και άλλες σχετικές διατάξεις» (Α' 141) και το άρ¬ 
θρο 1 (παρ. 3, 4) του Ν. 1772/1988 «Τροποποίηση διατάξεων του Ν. 1577/ 
1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις της παραγράφου 1 του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Την 34984/1363/1986 απόφαση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πολεοδομι- 
κού Σχεδίου των οικισμών Μουζακίου του Δήμου Μουζακίου και Γ. Καραϊ- 
σκάκη της κοινότητας Μαυροματίου, Νομού Καρδίτσας» (Δ’ 892). 

6. Την 22553/909/1990 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων «Χαρακτηρισμός ως πυκνοδομημένης περιοχής 
του Δήμου Μουζακίου (Ν. Καρδίτσας). 

7. Τις 28/1983 και 102, 111/1989 γνωμοδοτήσεις του Δημοτικού Συμ¬ 
βουλίου Μουζακίου. 

8. Την 87/1989 γνωμοδότηση του Συμβουλίου Χωροταξίας, Οικισμού και 
Περιβάλλοντος, Ν. Καρδίτσας. 

9. Την 116/1990 γνωμοδότηση του Συμβουλίου της Επικράτειας με πρό¬ 
ταση του Υπουργού Περιβάλλοντος, Χωροταξίας και Δημοσίων Έργων, απο¬ 
φασίζουμε: 

"Αρθρο 1. 

Εγκρίνεται το πολεοδομικό σχέδιο του οικισμού Μουζακίου του Δήμου Μου¬ 
ζακίου (Ν. Καρδίτσας) με τον καθορισμό οικοδομήσιμων χώρων, οδών, πεζο¬ 
δρόμων, χώρων πρασίνου, πρασίνου - παιδικής χαράς, χώρων στάθμευσης αυ¬ 
τοκινήτων, όπως οι ρυθμίσεις αυτές φαίνονται στα πέντε (5) σχετικά χρωματι¬ 
σμένα πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 31952/1990 
πράξη του και που αντίτυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός κανονι¬ 
σμός της περιοχής της οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 3. 

Στο πρόσωπο των οικοπέδων οικοδομημένων ή μη επιβάλλεται προκήπιο 
πλάτους δύο (2), τριών (3) και τεσσάρων (4) μέτρων όπως φαίνεται στα ίδια 
διαγράμματα. 

Άρθρο 4. 

Στους οικοδομήσιμους χώρους επιτρέπεται η χρήση αμιγούς κατοικίας όπως 
προσδιορίζεται με το άρθρο 4 (παρ. 1 και 2) του Π. Δ/τος 81/1980 (Α' 27). 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι και περιο¬ 
ρισμοί δόμησης των οικοπέδων ορίζονται κατά τομείς Α και Β όπως φαίνονται 
στα ίδια διαγράμματα ως εξής: 

Α. Τομέας Α 


1. Ελάχιστο πρόσωπο: δέκα τέσσερα (14) μ. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου θεω¬ 
ρούνται άρτια και οικοδομήσιμα: 

α. Τα οικόπεδα τα οποία κατά τη δημοσίευση του. παρόντος διατάγματος 
έχουν: 

Ελάχιστο πρόσωπο: (8) μ. 

Ελάχιστο εμβαδόν: εκατόν πενήντα (150) τ.μ. 

β. Τα οικόπεδα που προκύπτουν από την οριστική πράξη εφαρμογής της πο¬ 
λεοδομικής μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/1983 εφόσον έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 και 2 τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο τμήμα 
αυτών εγγράφεται κάτοψη κτιρίου με ελάχιστη επιφάνεια πενήντα (50) τ.μ. και 
ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό (70%) 
της επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο ύψος τιυν κτιρίων έξι και μισό μέτρων. Πάνω από 
το μέγιστο επιτρεπόμενο ύψος των κτιρίων επιβάλλεται η κατασκευή στέγης με 
μέγιστη κλίση 30% και μέγιστο επιτρεπόμενο ύψος αυτής ενός και μισού (1,5) 

μ· 

Β. Τομέας Β. 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου θεω¬ 
ρούνται άρτια και οικοδομήσιμα: 

α. Τα οικόπεδα τα οποία κατά τη δημοσίευση του παρόντος διατάγματος 
έχουν: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

β. Τα οικόπεδα που προκύπτουν από την οριστική πράξη εφαρμογής της πο- 
λεοδομικής μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/1983 εφόσον έχουν: · 

' Ελάχιστο πρόσωπο: δέκα μέτρα. 

Ελάχιστο εμβαδόν: διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 και 2 τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο τμήμα 
αυτών εγγράφεται κάτοψη κτιρίου με ελάχιστη επιφάνεια πενήντα (50) τ.μ. και 
ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων σαράντα τοις εκατό (40%) της 
επιφάνειας τους. 

5. Συντελεστής δόμησης: έξι δέκατα (0,6). 

6. Μέγιστο επιτρεπόμενο ύψος τιυν κτιρίων επτά.(7) μέτρα. Πάνω από το μέ¬ 
γιστο επιτρεπόμενο ύψος των κτιρίων επιβάλλεται η κατασκευή στέγης με μέγι¬ 
στη κλίση 30% και μέγιστο επιτρεπόμενο ύψος αυτής ενός και μισού (1,5) μέ¬ 
τρων. 

Γ. Επιπλέον των παραπάνω όρων και περιορισμών δόμησης ισχύουν και τα 
κάτωθι: 

1. Απαγορεύεται η κατασκευή κτιρίων επί υπόστηλωμάτων (ΡΙΕΟΤΙ5). 

2. Απαγορεύονται τα ανοίγματα (σοφίτες) στη στέγη. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 25 Ιουνίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

* ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

. ΤΟΙΙΟΓΜΑΙΙΟ ϋΑΓΡΑΜΜΑ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ] 


ΝΟΜΑΡΧΙΑ ΚΑΒΜΤΓΑΣ 

ΠΟΛΕ0Δ0ΜΑΙ * Ιϊ£ 


ΚΤΗΜΑΤΟΛΟΓΙΚΟ ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 43781/2459 (3) 

Έγκριση γενικού πολεοδομικού σχεδίου του Οικισμού Ν. Βύσσας Κοινότητά 
Ν. Βύσσας (Ν. Έβρου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» (Α' 33). 

2. Τις διατάξεις του άρθρου 23 (παρ. 1 περ. ιδ) του Ν. 1588/1985 «Κυβέρ¬ 
νηση και Κυβερνητικά Όργανα» (Α' 137). 

3. Τις διατάξεις του άρθρου 19 (παρ. 1) του Ν. 1849/1989 «Επέκταση και 
συμπλήρωση των στεγαστικών προγραμμάτων του Οργανισμού Εργατικής Κα¬ 
τοικίας και άλλες διατάξεις» (Α' 113). 

4. Την υπ’ αριθ. 46856/8.6.1989 απόφαση του Υπουργού Περιβάλλοντος, 
Χωροταξίας και Δημοσίων Έργων «Κίνηση της διαδικασίας σύνταξης Γ.Π.Σ. 
Ν. Βύσσας (Ν. Έβρου)» (Δ' 396/89). 

5. Την υπ’ αριθ. Γ46/15883/1903/8.2.1988 κοινή απόφαση του Υπουρ¬ 
γού Προεδρίας της Κυβερνήσεως και του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων (Β' 142). 

6. Τα υπ’ αριθ. 4546/26.10.1988 έγγραφα του Τμήματος Πολεοδομίας 
και Πολεοδομικών Εφαρμογών προς την κοινότητα και τους αρμόδιους φορείς. 

7. Τα υπ’ αριθ. Η-3748, Η-3749/1988 έγγραφα της Δ/νσης Τεχν. Υπη¬ 
ρεσιών Νομαρχίας Έβρου. 

8. Το υπ’ αριθ. 1437/ΔΒΕ/Φ.5.1/179/1989 έγγραφο της Δ/νσης Τεχν. 
Υπηρεσιών Νομαρχίας Έβρου. 

9. Το υπ’ αριθ. 5806/1988 έγγραφο του Δασαρχείου Διδυμοτείχου Διεύθυν¬ 
σης Δασών Νομαρχίας Έβρου. 

10. Το υπ’ αριθ. Φ. 913/197/51972/6.12.88 έγγραφο της XVI Μεραρ¬ 
χίας Πεζικού 4ο Επιτελικό Γραφείο. 

11. Το γεγονός ότι οι υπόλοιποι φορείς δεν απάντησαν μέχρι σήμερα. 

12. Την υπ’ αριθ. 2/18/16.2.1989 γνωμοδότηση του ΣΧΟΠ (Ν. Έβρου), 
αποφασίζουμε: · 

1 · Εγκρίνεται το γενικό πολεοδομικό σχέδιο του οικισμού Ν. Βύσσας κοινότη¬ 
τας Ν. Βύσσας (Ν. Έβρου), όπως τα όριά του προσδιορίζονται με κόκκινη 
γραμμή στο χάρτη Π-1.5 σε κλίμακα 1:5000. Κυρίως το ως άνω σχέδιο περι¬ 
λαμβάνει: 

Α. Την πολεοδομική οργάνωση του οικισμού Ν. Βύσσας για πληθυσμιακό μέ¬ 
γεθος 10.000 κατοίκων (πληθ. χωρητικότητας για την επόμενη πενταετία), 
όπως φαίνεται στο χάρτη Π-1.5 με: 

α) Την επέκταση του σχεδίου πόλης σε εκτάσεις αραιοδομημένες και αδόμη- 
τες και τη δημιουργία μιας πολεοδομικής ενότητας με μέση πυκνότητα οική- 
σεως 112 κατ/Ηα και μέσο συντελεστή δόμησης 0,82, όπως φαίνονται στο 
χάρτη Π-1.5 και 

β) Τον προσδιορισμό χρήσεων γης όπως φαίνονται στο χάρτη Π-1.5 και ειδι¬ 
κότερα: 

Καθορισμός χρήσης γενικής κατοικίας, όπως προσδιορίζεται με το άρθρο 3 
του από 23.2.1987 Π. Δ/τος (Δ 166). 

Χωροθέτηση διοίκησης στο κέντρο του οικισμού. 

Χωροθέτηση δύο νηπιαγωγείων, δύο παιδικών σταθμών και ενός Κέντρου 
Ανοικτής Προστασίας Ηλικιωμένων. 

Χωροθέτηση υπαίθριου χώρου συγκέντρωσης και ενίσχυση του υπάρχοντος 
πνευματικού κέντρου. 

Επέκταση και οργάνωση αθλητικού κέντρου. 

Χωροθέτηση εγκαταστάσεων βιοτεχνίας και χονδρεμπορίου. 

Οργάνωση χώρων πρασίνου και ελευθέρων χώρων παράλληλα με τη σιδηρο¬ 
δρομική γραμμή. 

Οργάνωση του άλσους στην είσοδο του οικισμού. 

Δημιουρία νέων παιδικών χαρών. 

γ) τη γενική εκτίμηση της χωρητικότητας της πολεοδομικής ενότητας και 
των αναγκών σε γη για κοινωνική υποδομή όπως φαίνονται στους πίνακες 


Α-11.6 και Α-11.2.1α. 

Β. Τις προτάσεις για τη λήψη μέτρων προστασίας του περιβάλλοντος, όπως 
φαίνονται στο χάρτη Π-1.4 σε κλίμακα 1:25.000 και ειδικότερα: 

Την απομόνωση του βιοτεχνικού πάρκου από τον οικισμό με ζώνη προισίνου. 

Την απομάκρυνση του χοιροστασίου Β.Δ. του οικισμού. 

Τη συστηματική καύση και υγειονομική ταφή των σκουπιδιών στον οργανω¬ 
μένο σκουπιδότοπο. 

Την προστασία της γεωργικής γης υψηλής παραγωγικότητας. 

Γ. Τις προτάσεις για την οργάνωση και ιεράρχηση του οδικού δικτύου, όπως 
φαίνονται στο χάρτη Π-1.5 σε κλίμακα 1:5000 και ειδικότερα: 

Δημιουργία κυκλικών και ακτινωτών συλλεκτηρίων οδών και παραμονή του 
κεντρικού δρόμου ως αρτηρία. 

Δημιουργία δικτύου τοπικής σημασίας πεζοδρόμων στους χώρους πρασίνου 
ή κοινωφελών εγκαταστάσεων. 

Δημιουργία ειδικών χώρων στάθμευσης στην περιοχή του κέντρου. 

Δημιουργία σταθμού για τα υπεραστικά λεωφορεία του ΚΤΕΛ. 

Βελτίωση της κατάστασης της σιδηροδρομικής γραμμής με γραμμική πα¬ 
ράλληλα με αυτήν φύτευση - περίφραξη και διαβάσεις φυλασσόμενες. 

Δ. Τις προτάσεις για τα απαραίτητα έργα και μελέτες δικτύων υποδομής, 
όπως φαίνονται στους χάρτες Π—II. 1 και Π-ΙΙ.2 και ειδικότερα: 

α) Δίκτυο ύδρευσης: 

Κατάργηση της υφιστάμενης γεώτρησης λόγω ακαταλληλότητας του νερού 
και επαναλειτουργία της εγκαταληφθείαας κοντά στη βιοτεχνία «ΕΥΡΟ- 
ΣΤΡΩΜ». 

Έρευνα για εντοπισμό υπόγειων υδάτων με παροχή 1300 μ*/ημέρα για κά¬ 
λυψη των μελλοντικών αναγκών. 

Αντικατάσταση των σωλήνων του δικτύου και τοποθέτηση κρουνών πυρό¬ 
σβεσης. 

β) Δίκτυο αποχέτευσης: 

Κατασκευή δικτύων αποχέτευσης όμβριων και ακαθάρτων με επεξεργασία 
λυμάτων. 

γ) Ενεργειακό και τηλεπικοινωνιακό δίκτυο. 

Επέκταση των δικτύων ΟΤΕ και ΔΕΗ κύρια στις περιοχές επέκτασης και τις 
αδόμητες περιοχές. 

Κατασκευή τηλεφωνικού κέντρου. 

Ε. Τις προτάσεις για την αντιμετώπιση θεομηνιών (ασφάλεια - προστασία). 

Αύξηση των σημείων υδροληψίας ώστε να καλύπτεται όλος ο οικισμός σε πε¬ 
ριπτώσεις σημειακών πυρκαγιών. 

Χρήση των σχολικών κτιρίων, του Πνευματικού Κέντρου καθώς και όλων 
των ελευθέρων κοινόχρηστων χώρων σε περίπτωση πυρκαγιών. 

Χρήση των σχολικών κτιριών, του Πνευματικού Κέντρου καθώς και όλων 
των ελευθέρων κοινόχρηστων χώρων σε περίπτωση σεισμού. 

2. Ακριβή αντίγραφα των παραπάνω τεσσάρων (4) χαρτών και δύο (2) πινά¬ 
κων θεωρημένα από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 43781/1990 πράξη του θα είναι αναρτημένα επί 20 ημέρες 
από τη δημοσίευση της απόφασης αυτής, στην Εφημερίδα της Κυβερνήσεως στο 
Τμήμα Αρχείου Σχεδίων της Δ/νσης Τοπογραφικών Εφαρμογών του Υπουρ¬ 
γείου Περιβάλλοντος, Χωροταξίας και Δημοσίων Έργων, οδός Πουλίου και 
Αμαλιάδος 17 για να λάβουν γνώση οι ενδιαφερόμενοι. 

3. Εντός της περιοχής του γενικού πολεοδομικού σχεδίου και ειδικότερα στις 
εκτός σχεδίου περιοχές που περιλαμβάνονται σ’ αυτό οικοδομικές άδειες που 
έχουν εκδοθεί με τις προγενέστερα ιαχύουσες διατάξεις ή έχει υποβληθεί ο πλή¬ 
ρης φάκελλος με τα απαραίτητα για την έκδοση της οικοδομικής άδειας στοι¬ 
χεία μέχρι την ημερομηνία δημοσίευσης της παρούσας εκτελούνται όπως εκδό- 
θηκαν η εκδίδονται βάσει υποβληθέντων στοιχείων σε συνδυασμό με τις διατά¬ 
ξεις του Ν. 1577/1985 «Γενικός Οικοδομικός Κανονισμός». 

4. Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 18 Μαΐου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

